open-index/open-wikipedia-markdown huggingface dataset:
Աբունա Եմաթա Գուհ

**Աբունա Եմաթա Գուհ** (), ժայռափոր եկեղեցի, որը գտնվում է Եթովպիայի Տիգրայ շրջանի Հավզեն շրջանում։ Այն գտնվում է 2580 մ բարձրության վրա, դժվարամատչելի է և կարելի է հասնել միայն ոտքով։ Այն հայտնի է 5-րդ դարով թվագրվող գմբեթով և որմնանկարներով և իր յուրահատուկ ճարտարապետությամբ։

## Նկարագիր
Եկեղեցին Եթովպիաում կառուցված 35-ից ավելի ժայռափոր եկեղեցիներից մեկն է։ Այն գտնվում է հին Գարալթայում։ Մուտքը գտնվում է ժայռի բարձրունքում, որին կարելի է հասնել միայն մագլցելով։ Այցելուները պետք է անցնեն բնական քարե կամրջով, որի երկու կողմերում կա մոտավորապես 250 մ խորությամբ ձոր, իսկ այնուհետև պետք է անցնեն նեղ, փայտե կամրջով։ Մուտքին հասնելու համար հարկավոր է հաղթահարել ուղղահայաց ժայռի վերելքը, որին հաջորդում է 300 մ երկարությամբ և 50 սմ լայնքով ժայռի ելուստը։  Ուղղաձիգ ժայռերը, որտեղ փորել են եկեղեցին` կազմված են Էնտիկո և ադիգրատ ավազաքարերից, որոնք ավազաքարային գոյացության վերջին էրոզիայի մնացորդներն են, որոնք ժամանակին ծածկել են նախաքեմբրյան հիմքը։

## Պատմություն
մինի|Եկեղեցու ինտերիեր|361x361փքս
Ըստ տեղական լեգենդի, եկեղեցին փորվել է վեցերորդ դարում և նվիրված է Աբունա Եմաթային (նաև կոչվում է Աբբա Եմաթա), ինը սրբերից մեկին։ Ավանդաբար ենթադրվում է, որ ինը սրբերը եկել են Հռոմից, Կոստանդնուպոլսից և Սիրիայից հինգերորդ դարի վերջից մինչև վեցերորդ դարի սկիզբը։

## Որմնանկարներ
Եկեղեցու պատերի և գմբեթների նկարները պահպանվել են ողջամիտ վիճակում։ Այս երևույթի պատճառը հասկանալու համար լայնածավալ ուսումնասիրություն է իրականացվել։ Եկեղեցու հետագծերի ձևավորումը կրկնում է Գերալթայի մոտակա եկեղեցիներում հայտնաբերվածները, ինչպիսին է Դեբրե Ցիոն եկեղեցին։ Ավելի շատ նկարներ կան, որոնք պատկերում են Հին Կտակարանի գործիչներ, քան Նոր Կտակարանի։ Չոր օդը և խոնավության պակասը պահպանել են այս որմնանկարներն իրենց սկզբնական կատարելության մեջ։ Նկարները թվագրվում են Եթովպիայում քրիստոնեության սկզբնական հետքերով և ինը սրբերի և տասներկու առաքյալների շուրջ։ Ամենահին սրբապատկերները երկա-եռապատկերների տեսքով են, որոնք թվագրվում են տասնհինգերորդ դարով։

Fresques de l'église d'Abuna Yemata Guh (Gheralta, Ethiopie).jpg|Եկեղեցու գմբեթի ֆրեսկոն
Description needed. (26669756493).jpg | Դժվար վերելքի ճանապարհը
Abuna Yemata Guh church 02.jpg | Եկեղեցու ինտերիերը
AbunaYemataClimb.jpg | Ուղղաձիգ ժայռերը, որտեղ փորել են եկեղեցին


## Տես նաև
* Եթովպական ուղղափառ Տևահեդո եկեղեցի
* Մետեորա
* Սուրբ Գևորգ եկեղեցի

## Ծանոթագրություններ

Կատեգորիա:Եթովպիայի եկեղեցիներ
Կատեգորիա:Եթովպիայի մշակույթ
Կատեգորիա:Ուղղափառությունը Եթովպիայում
Կուրտ Վեստերգոր

**Կուրտ Վեստերգոր** (, ), դանիացի ծաղրանկարիչ։

## Կենսագրություն
Հայտնվել է հանրային լայն ուշադրության կենտրոնում՝ որպես Մուհամեդ մարգարեի ծաղրանկարի հեղինակ, որը պատկերված է թյուրբանով՝ ռումբի տեսքով։ Այս ծաղրանկարը մյուսների հետ տպագրվել է 2005 թվականի սեպտեմբերի 30-ին դանիական «Jyllands-Posten» թերթում։ Այդ ծաղրանկարների հրապարակումը բողոքի ցույցեր է առաջացրել ողջ իսլամական աշխարհում։ Բողոքի ցույցերն ուղեկցվել են անկարգություններով և բռնություններով, որոնց հետևանքով զոհվել է ավելի քան 150 մարդ։ Վեստերգորի և ծաղրանկարների մյուս հեղինակների սպանության համար նշանակվել է 15 միլիոն դոլար պարգևատրում։ Գրող Եվգենի Կլյուևի կարծիքով՝ Վեստերգորը «այս պահին թերևս ամենահայտնի դանիացին է»։

Սպանության սպառնալիքների պատճառով Վեստերգորը և նրա կինը 2007 թվականի վերջից գտնվում էին անձնական պաշտպանության տակ։ Նրանք ստիպված էին անընդհատ փոխել իրենց բնակության վայրը։ Վեստերգորը թյուրիմացություն հայտնեց, թե ինչու են նրա նկարները հանգեցրել այնպիսի չափազանց մեծ արձագանքի, որն այդքան կտրուկ ազդել է նրա հետագա կյանքի վրա։

2008 թվականի փետրվարին Դանիայի ոստիկանությունը հայտնել էր Օրհուս քաղաքում երեք մարդու ձերբակալության մասին, որոնք իբր ծրագրել էին Վեստերգորի սպանությունը։

2010 թվականի հունվարի 1-ին ձերբակալվել է սոմալիացին, որը կացնով մտել է Վեստերգորի տուն և սպառնացել սպանել նրան, ենթադրաբար մահափորձ կատարողը կապված է եղել իսլամիստական ահաբեկչական կազմակերպությունների հետ։ Հարձակվողը ձերբակալման ժամանակ զինված դիմադրություն է ցույց տվել ոստիկանությանը։ Դատարանը հարձակվողին դատապարտել է 9 տարվա ազատազրկման և Սոմալի արտաքսման։

2010 թվականի նոյեմբերին լույս տեսավ Վեստերգորի ինքնակենսագրական գիրքը՝ «Manden bag Stregen» (Մարդը գծիկի հետևում)։ Գրքի նկարազարդումներից է Մուհամեդ մարգարեի ծաղրանկարը, որը լայն ճանաչում է ձեռք բերել։

2011 թվականի սեպտեմբերին Նորվեգիայի ոստիկանությունը ձերբակալել էր Վեստերգորի դեմ մահափորձ նախապատրաստելու մեջ կասկածվողին։

## Տես նաև
* Շառլի Էբդոյի հրաձգություն

## Ծանոթագրություններ

## Արտաքին հղումներ
* Карикатура на Мухаммеда
* *[http://www.spiegel.de/politik/ausland/0,1518,534660,00.html Планы убийства художника-карикатуриста]*, Spiegel Online, 12. Februar 2008
* *[http://www.spiegel.de/politik/ausland/0,1518,572148,00.html «Я не собираюсь извиняться»]*: Интервью с Куртом Вестергором // Spiegel Online, 14. August 2008

Կատեգորիա:Դանիացի արվեստագետներ
Կատեգորիա:Դանիացի ծաղրանկարիչներ
Կատեգորիա:Դանիացի նկարազարդողներ
Կատեգորիա:Դանիացի նկարիչներ
I’ll Be Home for Christmas

**«I’ll Be Home for Christmas»**, սուրբծննդյան երգ, որը գրել են խոսքերի հեղինակներ Քիմ Գեննոնն ու Բաք Ռամը և կոմպոզիտոր Ուոլթեր Քենթը։  Ձայնագրվել է 1943 թվականին Բինգ Քրոսբիի կողմից, որի տարբերակը հայտնվել է լավագույն հիթերի տասնյակում։

Երգը կատարվում է Երկրորդ համաշխարհային պատերազմի ժամանակ արտերկրում տեղակայված զինվորի տեսանկյունից, որը նամակ է գրում իր ընտանիքին։ Ուղերձում նա հայտնում է, որ շուտով կվերադառնա տուն և խնդրում է իր համար տոն պատրաստել, ինչպես նաև խնդրում է ձյուն, սպիտակ ճագոմ և նվերներ դնել տոնածառի տակ։ Երգն ավարտվում է մելամաղձոտ նոտայով, երբ զինվորն ասում է. «Ես տանը կլինեմ Սուրբ Ծննդին, թեկուզ իմ երազներում»։

Երգը մեծ ժողովրդականություն է վայելել ամերիկացիների շրջանում Երկրորդ համաշխարհային պատերազմի տարիներին՝ ինչպես զինվորների, այնպես էլ քաղաքացիական անձանց շրջանում։ «I’ll Be Home for Christmas»-ը դարձել է ԱՄՆ-ում սուրբծննդյան համերգների ամենապահանջված երգը։ ԱՄՆ պաշտպանության նախարարությունը հրապարակել է նաև V-Disc Քրոսբիի կատարմամբ *Kraft Music Hall* ռադիոհաղորդման ժամանակ 1944 թվականի դեկտեմբերի 7-ի։ Այնուամենայնիվ, չնայած ռազմաճակատում և տանը գտնվող ամերիկացիների շրջանում երգի տարածվածությանը, Մեծ Բրիտանիայում BBC-ն արգելել է այդ երգի հեռարձակումը, քանի որ կորպորացիայի ղեկավարությունը կարծում էր, որ տեքստը կարող է նվազեցնել բրիտանացի զինծառայողների բարոյական ոգին։

Հետագայում երգը բազմիցս կրկնել են այլ կատարողներ, և այն դարձել է Սուրբ ծննդյան խորհրդանիշ։

## Հիթ-շքերթներ

## Ծանոթագրություններ

## Արտաքին հղումներ
* I’ll Be Home for Christmas Կոնգրեսի գրադարանի կայքում

Կատեգորիա:Սուրբծննդյան երգեր
Petit Papa Noël

«**Petit Papa Noël**», ֆրանսիական սուրբծննդյան երգ, որը ստեղծել է կոմպոզիտոր Անրի Մարտինեն (Henri Martinet) «Նա կվերադառնա» երաժշտական ռևյուի  համար (1944), որտեղ այն կատարել է երգիչ Քսավյե Լեմերսիեն։ Բեմադրության դադարեցումից հետո երգի վրա ուշադրություն է դարձրել երգիչ Թինո Ռոսսին, որն այն երգել է ռեժիսոր Ռիշար Պոտյեի «Ճակատագրեր» («Destins», 1946) ֆիլմում։ Ռեվյուի պրոդյուսեր Էմիլ Օդիֆրեդը Ռոսիին ծանոթացրել է Մարտինեի հետ, ում դուր է եկել երգի երաժշտությունը։ Դրանից հետո երգի տեքստը վերաշարադրել է բանաստեղծ Ռայմոնդ Վինսին (Raymond Vincy), հենց այս տարբերակն է ճանաչում ձեռք բերել և հետագայում երգը կուլտային կարգավիճակ է ձեռք բերել ֆրանսիական մշակույթում։

1984 թվականից, երբ հիմնադրվել է ֆրանսիական սինգլային հիթ-շքերթը, «Petit Papa Noël» երգով սինգլը մի քանի անգամ բարձր հորիզոնականներ է զբաղեցրել այնտեղ Սուրբ ծնունդին։ Երգը նաև կատարվել է բազմաթիվ արտիստների կողմից։ Մասնավորապես, այն՝  որպես սինգլ, թողարկել են Ռոբերտո Ալանիան, Ռոք Վուազինը, Ջոշ Գրոբանը և Պինոկիոյի ու Բեբե Լիլիի անիմացիոն կերպարները։ Առաջին ձայնագրությունից ի վեր ամբողջ աշխարհում վաճառվել է ֆրանսիական սուրբծննդյան երգի ավելի քան 30 միլիոն օրինակ։

## Երգացանկ
; Թինո Ռոսի
;; CD սինգլ – 1992 թվականի տարբերակ
# "Petit Papa Noël" – 3:07
# "Minuit, chrétiens" – 3:11

;; CD սինգլ – Disques Pathé
# "Petit Papa Noel" – 3:07
# "Vive le vent" – 2:30
# "Douce nuit" – 2:05
# "Noël des enfants oubliés" – 2:45

;; CD սինգլ – Fifty Five
# "Petit Papa Noël"
# "Ave Maria"
# "Mon étoile"
# "Minuit Chrétien"

; Բեբե Լիլի
;; CD սինգլ
# "Petit Papa Noël" – 3:26
# "Vive le vent d'hiver" – 2:00
# "Mon beau sapin, roi des forêts" – 2:09
# "Bonne année" – 3:28

; Pinocchio & Marilou
;; CD սինգլ 
# "Petit Papa Noël" – 3:59
# "Sous la neige étoilée" by Pinocchio – 4:16

## Հիթ-շքերթներ

1 Օրիգինալ տարբերակ։
2 «Petit Papa Noël / Minuit, chrétiens»
3 Թողարկվել է Disques Pathé լեյբլում։
4 Թողարկվել է Fifty Five լեյբլում։
5 Թողարկվել է M6 Interactions լեյբլում։

## Ծանոթագրություններ

Կատեգորիա:Սուրբծննդյան երգեր
Փիթեր Մեյհյու

**Փիթեր Մեյհյու** (), անգլիացի և ամերիկացի դերասան, բարերար և ձեռնարկատեր։ Առավել հայտնի է Չուբակկայի դերով «Աստղային պատերազմներ» սագայի IV-VII դրվագներում։

## Կենսագրություն
Փիթեր Մեյհյուն ծնվել է 1944 թվականի մայիսի 19-ին Լոնդոնի Բորո Ռիչմոնդ-ափոն-Թեմսի Բարնս թաղամասում ՝ ոստիկանի ընտանիքում։

Մինչ աստղային կարիերայի սկիզբը աշխատել է հիվանդանոցում որպես ծառայող։

; Կինոյի կարիերա

Իր դեբյուտային դերը խաղացել է «Սինբադը և վագրի աչքը» ֆիլմում 1977 թվականին։ Այս դերը ստացել է բոլորովին պատահական, երբ ֆիլմի պրոդյուսերները տեսել են նրա լուսանկարը թերթերից մեկում ՝ մեծ ոտքերով մարդկանց մասին հոդվածում։ Այսպիսով, Փիթեր Մեյհյուն ստացավ Մինոտավրոսի դերը։

Ռեժիսոր Ջորջ Լուկասը իր առաջին «Աստղային պատերազմներ» ֆիլմում դերասանի կարիք ուներ, ով կկարողանար խաղալ կապիկի նման արարած Չուբակկայի դերը։ Սկզբում այս դերի համար դիտարկվում էր բոդիբիլդինգր Դեյվիդ Փրոուզը, սակայն հետագայում նրան ընտրեցին Դարթ Վեյդերի դերում։ Ինչպես ասաց Լուկասը, «այն ամենը, ինչ Մեյհյուն պետք է աներ Չուբակկայի դերը ստանձնելու համար, պարզապես կանգնել էր իր ողջ հասակի վրա», որը 2 մետր 21 սմ էր։ Չուբակկան հնչյունավորել է ոչ թե ինքը ՝ Փիթեր Մեյհյուն, այլ ձայնային ռեժիսոր Բեն Բերտը, ով աշխատել է «Աստղային պատերազմներ» բոլոր սերիաների վրա։

Ավելի ուշ Մեյհյուն կարող էր կատարել օտարի դերը համանուն ֆիլմում, սակայն դերը բաժին է հասել Բոլաջի Բադեջոյին։

; Անձնական կյանք

1999 թվականին 55 տարեկան հասակում Փիթեր Մեյհյուն ամուսնացավ Էնջի Լյուկերի հետ ()։

2005 թվականի հոկտեմբերի 17-ին Փիթեր Մեյհյուն դարձավ ԱՄՆ-ի քաղաքացի։ Ապրել է Գրանբերի քաղաքում (Տեխաս), ունեցել է սեփական բիզնեսը։

2013 թվականին ենթարկվել է ծնկի վիրահատության, որից հետո ստիպված է եղել ձեռնափայտով քայլել։ 2015 թվականին հոսպիտալացվել է թոքերի բորբոքման պատճառով։

Մեյհյուն մահացավ 2019 թվականի ապրիլի 30-ին Տեխասի իր տանը։

## Ֆիլմագրություն
### Կինոգրաֆիա

### Հեռուստատեսություն

## Ծանոթագրություններ

## Արտաքին հղումներ

* 
* 
* Interview with Peter Mayhew on *Slice of SciFi*
* Interview with Peter Mayhew on *Monster Island News*

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասաններ
Կատեգորիա:Ամերիկացի գործարարներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անգլիացի գրողներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի մանկագիրներ
Կատեգորիա:Անձինք այբբենական կարգով
Կատեգորիա:Աստղային պատերազմներ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Դերասաններ այբբենական կարգով
Կատեգորիա:Լոնդոն քաղաքում ծնվածներ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Սապփո և Ալքայոս

**«Սապփո և Ալքայոս»** (), բրիտանացի նկարիչ, պատմական և դիցաբանական թեմաների վարպետ Լոուրենս Ալմա-Թադեմայի նկարներից։ Այս ստեղծագործությունը հեղինակը վրձնել է 1881 թվականին։ Յուղաներկով կտավի չափերն են 66 × 122 սմ։

Այսօր «Սապփո և Ալքայոս» ստեղծագործությունը պահպանվում և ցուցադրվում է Ուոլթերսի գեղարվեստի թանգարանում (Բալթիմոր, Մերիլենդ, ԱՄՆ)։

## Նկարագիր
Լոուրենս Ալմա-Թադեման «Սապփո և Ալքայոս» ստեղծագործությունում պատկերել է համերգ, որը տեղի է ունեցել մեր թվարկությունից առաջ՝ VII դարավերջին․ այն կայացել է ծովափին՝ մարմարապատ ամֆիթատրոնում։ Հույն բանաստեղծ Ալքայոսը նվագում է կիֆարա։ Նրան ունկնդրում է հույն բանաստեղծուհի Սապփոն՝ մի քանի ընկերուհու ուղեկցությամբ։ Սապփոյի ձեռքը դրված է բարձին, որի վրա դափնեպսակ կա, որն, ըստ էության, նախատեսված է կատարողի համար։

## Պատմություն
«Սապփո և Ալքայոս» ստեղծագործությունը ցուցադրվել է 1881 թվականին Թագավորական ակադեմիայում։ Նկարը գնել է բալթիմորցի Ուիլյամ Թոմփսոն Ուոլթերսը։ Նրա մահվանից հետո 1894 թվականին կտավն անցնում է որդուն՝ Հենրի Ուոլթերսին։ Վերջինս նկարը կտակել է Ուոլթերսի գեղարվեստի թանգարանին։

## Ծանոթագրություններ

## Արտաքին հղումներ
* Թանգարանի պաշտոնական կայք

Կատեգորիա:1881 նկարներ
Կատեգորիա:Լոուրենս Ալմա-Թադեմայի նկարներ
Կատեգորիա:Ուոլթերսի գեղարվեստի թանգարանի նկարներ
Անտուանետ Բրաուն Բլեքուել

**Անտուանետ Լուիզա Բրաուն Բլեքուել** (. ), ամերիկացի հասարակական և կրոնական գործիչ։ Առաջին կինը, ով դարձավ բողոքական հոգևորական։ Կանանց իրավունքների շարժման ակտիվիստ և աբոլիցիոնիստ։

## Կենսագրություն
Անտուանետա Լուիզան ծնվել է 1825 թվականին Ջոզեֆ Բրաունի և Էբի Մորսի ընտանիքում։ Նա յոթ երեխաներից ամենափոքրն էր։ Ինը տարեկան հասակում Անտուանետին ընդունեցին միաբանական Եկեղեցու տեղական մասնաճյուղ։ Դրանից հետո նա սկսեց քարոզներ կարդալ եկեղեցում։ 16 տարեկանում նա սկսեց դասավանդել դպրոցում։

1846 թվականին Բրաունը ընդունվեց Օբերլինի քոլեջ։ Ազատ ժամանակ սովորել է եբրայերեն և հունարեն։ 1847 թվականին ավարտել է գրական կրթությունը։ 1850 թվականին ավարտել է աստվածաբանության դասընթացը։ Համալսարանի աշխատակիցները դեմ էին աստվածաբանության կանանց, բայց թույլ տվեցին նրան հաճախել դասերի։ Այնուամենայնիվ, Բրաունը չի ստացել պաշտոնական ավարտական փաստաթուղթ։

1853 թվականից Բրաունը քահանա էր Նյու Յորք նահանգի միաբանական եկեղեցում։ Այսպիսով, նա դարձավ երկրի առաջին կին հոգևորականը։ 1856 թվականին նա ամուսնացել է աբոլիցիոնիստ Սամուել Չարլզ Բլեքուելի հետ, որը Էլիզաբեթ Բլաքվերի եղբայրն էր։ Ամուսնության ժամանակ ուցել է յոթ երեխա։

Բրաուն Բլեքվելը հանդես է եկել ի պաշտպանություն կանանց իրավունքների և աբոլիցիոնիզմի։ Նա հոդվածներ է գրել սուֆրաժիստական թեմաներով ամսագրի համար։ Հետագայում եղել է միաբանության եկեղեցու հոգևորական։ Հրատարակել է 8 գիրք։

1920 թվականին ընդունվեց ԱՄՆ Սահմանադրության տասնիններորդ փոփոխությունը, որն ամրագրեց կանանց ընտրական իրավունքը։ Բրաուն Բլեքուելն այդ ժամանակ 95 տարեկան էր։ Նա քվեարկեց Ուորեն Հարդինգի օգտին։

Անտուանետա Բրաուն Բլեքուելը մահացել է 1921 թվականին ՝ կյանքի 97-րդ տարում։ 1993 թվականին նա ընդգրկվել է կանանց ազգային փառքի սրահում։

## Մատենագրություններ
* *Studies in General Science*. New York: G.P. Putnam and Son, 1869.
* *The Sexes Throughout Nature*. New York: G.P. Putnam and Son, 1875.
* *The Physical Basis of Immortality*. New York: G.P. Putnam and Son, 1876.
* *The Philosophy of Individuality*. New York: G.P. Putnam and Son, 1893.
* *The Making of the Universe*. Boston, Massachusetts: The Gorham press, 1914.
* *The Social Side of Mind and Action*. New York: The Neale Publishing Company, 1915.
* *The Island Neighbors*. New York: Harper & Brothers, 1871. (Novel)
* *Sea Drift*. New York: J.T. White & Co., 1902. (Poetry)

## Ծանոթագրություններ

Կատեգորիա:19-րդ դարի ամերիկացի գրողներ
Կատեգորիա:19-րդ դարի ամերիկացիներ
Կատեգորիա:19-րդ դարի փիլիսոփաներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացիներ
Կատեգորիա:20-րդ դարի փիլիսոփաներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի գրողներ
Կատեգորիա:Ամերիկացի կին գրողներ
Կատեգորիա:Ամերիկացի կին փիլիսոփաներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆեմինիստ գրողներ
Կատեգորիա:Ամերիկացի ֆեմինիստներ
Կատեգորիա:Անձինք այբբենական կարգով
Կատեգորիա:Փիլիսոփաներ այբբենական կարգով
Բելցի

**Բելցի**, նաև` **Բըլցի** (, ), քաղաք և համայնք Մոլդովայի հյուսիսում, Դնեստրի վտակ Ռաուտ գետի ափին։ Զբաղեցնում է 78,01 քառակուսի կիլոմետր տարածք։

Տարածքով ու տնտեսական նշանակությամբ երկրորդ քաղաքն է Մոլդովայում՝ մայրաքաղաք Քիշնևից հետո, իսկ բնակչության թվով՝ երրորդը՝ Քիշնևից և Տիրասպոլից հետո։ Մոլդովայի հինգ մունիցիպալիտետներից մեկն է։ Երբեմն կոչվում է «Հյուսիսային մայրաքաղաք», այն խոշոր արդյունաբերական, մշակութային, տնտեսական կենտրոն և տրանսպորտային հանգույց է երկրի հյուսիսում։ «Balci» բառը ռումիներենից բառացի թարգմանած՝ նշանակում է « ճահիճ»։ Ըստ երևույթին քաղաքն այդպես է կոչվել, քանի որ հիմնադրվել է մի բլրի վրա, որը գերիշխող դիրք է գրավում է Ռաուտի և նրա վտակ Ռաուտելի (Փոքր Ռաուտի) միախառնման վայրի շուրջը ձևավորված ճահճային տարածքի նկատմամբ։ Բնակավայրը հիմնադրվել է 1620 թվականին1620։

## Ժողովրդագրություն
Մոլդովայի վիճակագրության և սոցիոլոգիայի դեպարտամենտի 2004 թվականի տվյալների համաձայն՝ Բելցիի համայնքում ապրում էր 127 561 բնակիչ, որից 122 669-ը՝ բուն քաղաքում։ 2014 թվականի տվյալներով քաղաքի բնակչության թվաքանակը եղել է 102 457, համայնքինը՝ 146,900:

## Կլիմա
Բելցիին բնորոշ է տաք ամառներով խոնավ մայրցանմաքային կլիման (Köppen climate classification-ի դասակարգմամբ՝ *Dfa*):

## Քույր քաղաքներ
Բելցիի քույր քաղաքներն են՝

* Արադ, Իսրայել
* Բելոստոկ, Լեհաստան
* Բոտոշանի, Ռումինիա
* Չեռնովցի, Ուկրաինա
* Կոմրատ, Մոլդովա

* Դյուլա, Հունգարիա
* Իզմիր, Թուրքիա
* Ցզինին, Չինաստան

* Խմելնիցկի, Ուկրաինա
* Լեյքլենդ, Ֆլորիդայի նահանգ, ԱՄՆ
* Լարիսա, Հունաստան
* Լիվնի, Ռուսաստան
* Մերկուրիա Չուկ, Ռումինիա
* Մոգիլյով-Պոդոլսկի, Ուկրաինա
* Նարվա, Էստոնիա
* Նիժնի Նովգորոդ, Ռուսաստան
* Օրշա, Բելառուս
* Պլոցկ, Լեհաստան
* Պոդոլսկ, Ռուսաստան
* Պոլոցկ, Բելառուս
* Պուշկին (քաղաք), Ռուսաստան
* Ռեչիցա, Բելառուս
* Սմոլյան, Բուլղարիա

* Ստրի, Ուկրաինա
* Սուչավա, Ռումինիա
* Վիննիցա, Ուկրաինա
* Վիտեբսկ, Բելառուս
* Մոսկվայի Արևմտյան վարչական օկրուգ, Ռուսաստան
* Վուժոնգ, Չինաստան
* Մոսկվայի Արևմտյան Դեգունինո շրջան, Ռուսաստան

### Հյուպատոսարաններ
* Ռումինիայի գլխավոր հյուպատոսություն, հասցեն՝ 51, Sfântul Nicolae Str.
* Ուկրաինայի հյուպատոսություն,հասցեն՝ 143, Kiev Str.

## Պատկերասրահ

Baltifontan.jpg|Կենտրոնական հրապարակը
Սուրբ Գրիգոր Լուսավորիչ եկեղեցի.jpg|Սուրբ Գրիգոր Լուսավորիչ հայկական եկեղեցին
Piața Independenței din Bălți 3.JPG|
Palatul ofițerilor BL (cropped).jpg|
Catedrala. Sf. Const si Elen. din Bălți.JPG
BEM, BL.jpg
Bloc din Balti.JPG
Mozaic Drumuri, BL.JPG
Teatrul Vasile Alecsandri, Bălți.jpg
Alecu Russo State University, Balti, Moldova (49256067681).jpg


## Ծանոթագրություններ

## Գրականություն
* Beltsy/Balti (pp.&nbsp;354–357) at Miriam Weiner (genealogist)|Miriam Weiner's Routes to Roots Foundation

## Արտաքին հղումներ
* 
* The former Jewish Community of Bălți/Beltsy
* Tourism in Bălți at ''www.tur.md''
*The Story of the Jewish Community in Bălți - an online exhibition by Yad Vashem
* Jewish Cemetery in Bălți

Կատեգորիա:1620 հիմնադրումներ
Կատեգորիա:Եվրոպայի քաղաքներ
Կատեգորիա:Մոլդովայի բնակավայրեր
Կատեգորիա:Մոլդովայի քաղաքներ
Վալլաբհա

**Շրի Վալլաբհաչարյա Վալլաբհա** [*IAST*: Vallabhācārya, वल्लभाचार्य​] (1479—1531), հնդիկ կրոնական փիլիսոփա, Հինդու վիշնուիտ (կրիշնաիտ) կրոնական գործիչ, աչարիա, հինդուիստական Վիշնուիտ հոսանքի հիմնադիր Փուշտիմարգա  («[հոգու] բարգավաճման ուղի»), շուդդա-ադվայտայի փիլիսոփայության հետևորդ (մաքուր ոչ երկակիություն)։

Վալաբհան վայշնավայի ավանդույթում դիտվում է որպես աչարիա և գուրու, որն ընդունել է Վեդանտայի փիլիսոփայությունը։ Այն հաճախ ասոցացվում է Ռուդրա-սամպրադայի, հիմնադիր Վիշնուսվայի հետ, և համարվում է նրա մարմնացումը։ Հնդկական փիլիսոփայության մեջ Նա հայտնի է որպես տասնվեց Սուտրա (տրակտատներ) և Բհագավատա պուրանայի մի քանի մեկնաբանությունների հեղինակ, որտեղ նկարագրվում են Կրիշնայի լիլաներից շատերը և նրա ավատարը։ Նա հատկապես հայտնի է որպես բհագավաթի կրոնի հետևորդ և քարոզիչ։ Վալաբհան ծնվել է Հնդկաստանի Չհատիսգարհ նահանգի Ռայպուրի մերձակայքում գտնվող Չամպարանյա գյուղում։

## Աշխատություններ
* 
* 
* 
* 

## Ծանոթագրություններ

## Գրականություն
* 
*  // *[[Радхакришнан, Сарвепалли|Радхакришнан С.]]* Индийская философия. Т. 2.

## Արտաքաին հղումներ
*  (по материалам «Энциклопедия РОЛ»)
* 

Կատեգորիա:1479 ծնունդներ
Կատեգորիա:15-րդ դարի փիլիսոփաներ
Կատեգորիա:1531 մահեր
Կատեգորիա:16-րդ դարի փիլիսոփաներ
Կատեգորիա:Անձինք այբբենական կարգով
Կատեգորիա:Կրոնի հիմնադիրներ
Կատեգորիա:Հինդուիզմ
Կատեգորիա:Հնդիկ փիլիսոփաներ
Կատեգորիա:Հնդիկներ
Կատեգորիա:Հնդկաստանում ծնվածներ
Կատեգորիա:Հնդկաստանում մահացածներ
Կատեգորիա:Փիլիսոփայություն
Կատեգորիա:Փիլիսոփաներ այբբենական կարգով
Հիտլեր թեյնիկ

մինի|Հիտլեր թեյամանը
մինի|Ադոլֆ Հիտլերը
«**Մայքլ Գրեյվզ Դիզայն Բելս ընդ Ուիսլս**» (), չժանգոտվող պողպատից թեյնիկ, որը սովորաբար հայտնի է որպես **Հիտլեր թեյնիկ** անունով։

Չժանգոտվող պողպատից պատրաստված թեյնիկը 2013 թվականին վաճառել է ամերիկյան «JCPenney» մանրածախ և հանրախանութների ցանը։ Այն սոցցանցերում ուշադրության է արժանացել շնորհիվ նացիստական Գերմանիայի դիկտատոր Ադոլֆ Հիտլերի հետ ունեցած նմանության։

## Նախապատմություն
Թեյնիկը պատրաստվել է ամերիկացի ճարտարապետ և դիզայներ Մայքլ Գրեյվզի կողմից «JCPenney»-ի հավաքածուի համար։ Այն առաջին անգամ ուշադրության է արժանացել 2013 թվականի մայիսին, երբ Կալիֆոռնիայի Քալվեր Սիթիի միջպետական 405 հասցեում ապրանքը գովազդող գովազդային վահանակի լուսանկարը տեղադրվել է համացանցում, և օգտատերերը հատկապես «Reddit»-ում նշել են թեյնիկի ակնհայտ նմանությունը Ադոլֆ Հիտլերին, որը եղել է նացիստական Գերմանիայի դիկտատոր 1933-1945 թվականներին։

Թեյնիկի դիզայնը ներառում էր սև բռնակ և կափարիչ, որը շատ օգտատերեր նմանեցնում էին Հիտլերի սանրվածքին և բեղերին, ինչպես նաև մի գիծ, որը նման էր նրա վերև պարզած աջ ձեռքին՝ նացիստական ողջույնին։ Ըստ հարցումների արդյունքի` մոտավորապես 31 տոկոսը կարծում էր, որ այն նման է բռնապետին, մինչդեռ մոտավորապես 25 տոկոսը կարծում էր, որ նման չէ։

## Արձագանք
Լրատվամիջոցների ուշադրության պատճառով «JCPenney»-ն հեռացրել է գովազդային վահանակը, որի պատճառով արտադրանքի նկատմամբ հետաքրքրությունը էլ ավելի է աճել։ Կազմակերպությունը նշել է, որ թեյնիկի նմանությունը Հիտլերին եղել է ոչ միտումնավոր, թվիթերում նշելով. «Եթե թեյնիկը նախագծեինք ինչ-որ բանի նմանությամբ, մենք ձնեմարդու տեսք կտայինք»։ Հիտլերյան թեյնիկը բերվել է որպես պարեյդոլիայի օրինակ. դա մի երևույթ է, որտեղ մարդիկ իրերը նմանեցնում են մարդկանց։ «Haaretz»-ում գրելով՝ Գավրիել Ռոզենֆելդը հիտլերյան թեյնիկի հայտնիությունը նկարագրում է որպես «հիտլերիզացիայի» և հիտլերյան մեմերի ավելի լայն երևույթի մաս։

Իր հայտնիության շնորհիվ թեյնիկը վաճառվել է «JCPenney»-ի խանութներում, իսկ որոշները հետագայում նորից հայտնվել են «eBay»-ում, որոնց արժեքը հասել է 199 դոլարի, ինչը շատ ավելի բարձր էր, քան սկզբնական գինը՝ 40 դոլար։

## Ծանոթագրություններ

Կատեգորիա:Ադոլֆ Հիտլեր
Կատեգորիա:Կենցաղային իրեր
Պիլի

**Պիլի** (լատիներեն՝ մազ) մազանման կառույց, որը գտնվում է բազմաթիվ բակտերիաների և արքեաների մակերեսին։ Պիլի և ֆիմբրիա տերմինները(լատիներեն՝ ծայր) կարող են փոխարինել միմյանց, չնայած որոշ հետազոտողներ նախընտրում են պիլի տերմինը օգտագործել բակտերիաների կոնյուգացիայի գործընթացի նկարագրման համար։ Բոլոր զուգակցված պիլիները հիմնականում կազմված են պիլինից՝ ֆիբրինային սպիտակուցներից, որոնք օլիգոմերային են։

Տասնյակ պիլիներ կարող են գոյություն ունենալ բակտերիայի  և արքեայի մակերեսի վրա։ Որոշ բակտերիաներ, վիրուսներ կամ բակտերիոֆագեր իրենց վերարտադրողական ցիկլի սկզբում կցվում են պիլիի վրա գտնվող ընկալիչներին։

Պիլիները հակածին են։ Նրանք նաև փխրուն են և պարբերաբար փոխարինվում են այլ կառույցների հետ․ երբեմն փոխարինվում են այլ բաղադրությամբ պիլիների հետ՝ հանգեցնելով հակածինության։ Յուրահատուկ տեր պատասխանները հին պիլիի կառուցվածքին արդյունավետ չեն նոր կառուցվածքի վրա։ Ռեկոմբինացիան պիլիի որոշ գեների միջև(բայց ոչ բոլոր) կոդավորում է պիլիի հաստատուն(C) և փոփոխական(V) շրջանների համար(նման է հակամարմինների բազմազանությանը)։ Որպես առաջնային հակագենային որոշիչ, վարակող գործոն և անպատժելիության գործոն՝ մի շարք գրամ բացասական և որոշ գրամ դրական բակտերիաների բջջի մակերեսին, ներառելով՝ էնտերոբակտերիաներ, պսեուդոմոնադներ, մեծ հետաքրքրություն է առաջացել պիլիի ուսումնասիրության նկատմամբ՝ որպես սոսնձման օրգանոիդ և պատվաստանյութի բաղադրիչ։ Պիլիի առաջին մանրամասն ուսումնասիրությունն իրականացվել է Բրինթոնի և նրա գործընկերների կողմից, ովքեր ցույց են տվել բակտերիաների մեկ շտամի մեջ երկու տարբեր փուլերի առկայությունը՝ կույտավորված (p+) և չկույտավորված։

## Ծանոթագրություններ

Կատեգորիա:Բակտերիաներ
Կատեգորիա:Օրգանոիդներ
Հայկական որմնանկարչություն (ժողովածու)

**«Հայկական որմնանկարչություն»** (), գիտական հոդվածների և նյութերի ժողովածու, որի տպագրությունն իրականացվել է «Վիկտորիա» միջազգային բարեգործական հիմնադրամի աջակցությամբ։ Ժողովածուի կազմողն ու խմբագիրն է Մատենադարանի արվեստի պատմության և գրչության կենտրոնների ուսումնասիրության բաժնի վարիչ, պատմական գիտությունների դոկտոր (2008), պրոֆեսոր (2015) Կարեն Մաթևոսյանը։ Տպագրվել է Մատենադարանի գիտական խորհրդի երաշխավորությամբ։

Ժողովածուն հայկական որմնանկարչությանը նվիրված առաջին ընդգրկուն հրատարակությունն է, որը պարունակում է հոդվածներ և նյութեր ինչպես հայտնի՝ ուսումնասիրված, այնպես էլ նորահայտ կամ սակավ հետազոտված բազմաթիվ որմնանկարների վերաբերյալ։

Ժողովածուն նախատեսված է արվեստաբանների և հայ մշակույթով հետաքրքրվող ընթերցող լայն հասարակության համար։

## Բովանդակություն
Ժողովածուում համակողմանի ներկայացվում է հայկական որմնանկարչության պատմությունը՝ հնագույն ժամանակներից մինչև մեր օրերը։ Ժողովածուն ընդգրկում է հայ որմնանկարչության մասին տարբեր գիտնականների, այդ թվում և Կարեն Մաթևոսյանի 18 հոդված և շուրջ 200 լուսանկար։

Ժողովածուի հոդվածները․
* Կարեն Մաթևոսյան, «Միջնադարյան հեղինակների վկայությունները հայկական որմնանկարչության մասին»,
* Սեյրանուշ Մանուկյան, «Միջնադարյան Հայաստանի կոթողային գեղանկարչությունը»,
* Քրիստինա Մարանչի, «Նոր տվյալներ Մրենի որմնանկարների և խորանի արձանագրության վերաբերյալ»,
* Հրավարդ Հակոբյան, «Վասպուրականի որմնանկարչության երկու հուշարձան»,
* Ավետ Ավետիսյան, «Հայ միջնադարյան մեծարժեք որմնանկար Եգիպտոսում (Թեոդորոս Քեսունցու «Քրիստոսը Փառքի մեջ» պատկերը)»,
* Կարեն Մաթևոսյան, «Նյութեր հայկական միջնադարյան որոշ որմնանկարների վերաբերյալ»,
* Տ. Հեթում քհ. Թարվերդյան, «Հաղբատի վանքի որմնանկարները»,
* Զարուհի Հակոբյան, «Հայ-քաղկեդոնական ավանդույթների արտացոլումը Անիի Ս. Գրիգոր (Տիգրան Հոնենց) եկեղեցու որմնանկարներում»,
* Ավետիս Ավետիսյան, «Տրապիզոնի հայոց Ս. Ամենափրկիչ վանքի որմնանկարները»,
* Տաթևիկ Սարգսյան, «Ղրիմի հայկական որմնանկարները»,
* Անի Բաբայան, «Հայկական որմնանկարչությունը Նոր Ջուղայում»,
* Անի Ենոքյան, «Լվովի Ս. Աստվածածնի վերափոխման տաճարի ներքին հարդարանքը և որմնանկարները»,
* Սեդա Մանուկյան, «Կեսարիայի և շրջակայքի եկեղեցիների հայկական որմնանկարչությունը»,
* Աշխեն Ենոքյան, «Երևանի Զորավոր Ս. Աստվածածին եկեղեցու որմնանկարը»,
* Քնարիկ Ավետիսյան, «Որմնանկարչությունը Հայաստանի ազգային պատկերասրահում»,
* Սաթենիկ Վարդանյան, «XX- XXI դարերի եկեղեցական մի քանի որմնանկար»,
* Ավետիս Ավետիսյան, «Ցուցակ հայ որմնանկարչության հուշարձանների (XVII դ. – XX դ. սկիզբ)»,
* Աշխեն Պապոյան, «Էջմիածնի Մայր տաճարի որմնանկարների վերականգնման ընթացքը»,
* Նարեկ Հովհաննիսյան, «Մուղնու Ս. Գևորգ եկեղեցու որմնանկարի վերականգնումը»,
* Տ. Հեթում քհ. Թարվերդյան, «Ռումինիայի Զամկա և Հաճկատար որմնանկարազարդ Հայոց վանքերը»,
* Գոհար Գրիգորյան, «Ֆամագուստայի հայկական եկեղեցու որմնանկարները»,
* Ավետիս Ավետիսյան, «Նորահայտ ներկագիր արձանագրություններ Մեղրիի Փոքր թաղի Ս. Հովհաննես Մկրտիչ եկեղեցում»,
* Սյուզաննա Գրիգորյան, «Արտաշատի նորահայտ խճանկարները»։

## Ծանոթագրություններ

Կատեգորիա:2019 գրքեր
Կատեգորիա:Գրքեր Հայաստանի պատմության մասին
Կատեգորիա:Հայերեն գրքեր
Ռազավի Խորասան

**Ռազավի Խորասան օսթան** (` *Օսթան-է Ռազավի-է Խորասան*) օսթան (նահանգ) Իրանի հյուսիս-արևելքում, Իրանի 31 օսթաններից մեկը։ Հարավից սահմանակից է Հարավային Խորասան, արևմուտքից` Սեմնան, հյուսիս-արևմուտքից` Հյուսիսային Խորասան օսթաններին, հյուսիսից` Թուրքմենստանին, արևելքից` Աֆղանստանին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Մաշհադ քաղաքն է։

Օսթանը ձևավորվել է 2004 թվականին, երբ Իրանի խոշորագույն Խորասան օսթանը բաժանվել է երեք օսթանների` Հյուսիսային Խորասան, **Ռազավի Խորասան** և Հարավային Խորասան։  2014 թվականից օսթանը մասն է կազմում Իրանի 5-րդ տարածաշրջանի, որի կենտրոնական գրասենյակը տեղակայված է Մաշհադում։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 5 515 980 մարդ` 1 426 187 տնային տնտեսություններում։ 2011 թվականի մարդահամարը հաշվառել էր 5 994 402 մարդ, որոնք ապրում էին 1 716 314 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 6 434 501 մարդ` 1 938 703 տնտեսություններում։

Տասը հազարից ավել բնակչություն ունեցող քաղաքներն են Մաշհադը (բնակչությունը 2016 թվականի դրությամբ` 3 001 184 մարդ), Նիշապուրը (264 375 մարդ), Սեբզևարը (243 700 մարդ), Թորբաթե-Հայդարիեն (140 019  մարդ), Քաշմարը (102 282 մարդ), Ղուչանը (101 604 մարդ), Թորբաթե Ջամը (100 449 մարդ), Թայբադը (56 562 մարդ), Չենարանը (53 879 մարդ), Սարախսը (42 179 մարդ), Գոնաբադը (40 773 մարդ), Ֆարիմանը (39 515 մարդ), Գոլբահարը (36 877 մարդ), Դարգազը (36 762 մարդ), Խաֆը (33 189 մարդ), Բարդասքանը (28 233 մարդ), Թորքաբեն (20 998 մարդ), Ֆեյզաբադը (18 120 մարդ), Նեքաբը (14 783 մարդ), Շանդիզը (13 987 մարդ), Խարվը (13 535 մարդ), Խալիլաբադը (12 751 մարդ), Սանգանը (12 443 մարդ), Բաջեսթանը (11 741 մարդ), Քարիզը (11 102 մարդ), Մաշհադռիզեն (10 105 մարդ)։ Ընդհանուր առմամբ 2016 թվականի դրությամբ քաղաքներում ապրում էր 4 700 924 մարդ կամ օսթանի բնակչության 73,1%-ը։ Մաշհադը բնակչությամբ երկրորդ քաղաքն է Իրանում մայրաքաղաք Թեհրանից հետո։

Բնակիչները հիմնականում պարսիկներ են, բնակվում են նաև զանազան թյուրքական ցեղերի ներկայացուցիչներ, քրդեր, մոնղոլներ և բելուջներ։

## Վարչական բաժանում
Օսթանը բաժանված է 33 շահրեստանների (գավառների).

440px

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի նահանգներ
Ֆրանչեսկո Կամարդա

**Ֆրանչեսկո Կամարդա** (, ), իտալացի ֆուտբոլիստ, «Միլան» ակումբի հարձակվող։

## Ակումբային կարիերիա
Միլանի ֆուտբոլային ակադեմիայի աշակերտ։ Միլանի ակադեմիայի կազմում 89 խաղ է անցկացրել խփելով 485 գոլ (մեկ խաղում միջինը 5,45 գոլ)։

Նա իր առաջնախաղը նշեց «ռոսոներների» հիմնական կազմում 2023 թվականի նոյեմբերի 25-ին՝ փոխարինելով Լուկա Յովիչին Իտալիայի A Սերիայի «Ֆիորենտինայի» դեմ խաղում։ 15 տարեկան, 8 ամսական և 23 օրեկան հասակում ճանաչվել է A Սերիայի պատմության ամենաերտասարդ ֆուտբոլիստը, գերազանցելով Ուիզդոմ Ամիի նվաճումները, ով իր առաջնախաղը նշել է 15 տարեկանում և 274 օրեկանում։

## Հավաքականի կարիերիա
Ելույթ է ունեցել Իտալիայի մինչև 15, մինչև 16 և մինչև 17 տարեկանների հավաքականներում։

## Ծանոթագրություններ

## Արտաքին հղումներ
* Профиль футболиста на официальном сайте ФК «Милан»

Կատեգորիա:Միլան ՖԱ
Կատեգորիա:Իտալացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Միլանի ֆուտբոլիստներ
Բույսերի կարանտինային վնասատուներ և հիվանդություններ

**Բույսերի կարանտինային վնասատուներ և հիվանդություններ,** առավել վտանգավոր վնասատուներ և հիվանդություններ, որոնք բացակայում են երկրում կամ տարածված են նրա տարածքի առանձին մասերում, բայց կարող են փոխանցվել երկրի տարբեր տարածաշրջաններ կամ թափանցել ինքնուրույն, տարածվել և մեծ վնաս պատճառել մշակաբույսերին։ Մի երկրից մյուսը վնասատուների և հիվանդությունների թափանցումը կամ երկրի սահմաններում նրանց տարածումն առկա է մշտապես։

## Պատմություն
1860-ական թվականներին Ամերիկայից Եվրոպա է թափանցել խաղողի ֆիլոքսերա վտանգավոր վնասատուն, որը 1872 թվականին Գերմանիայից նաև Ղրիմ է ներթափանցել խաղողի վազի հետ։ 20-րդ դարի սկզբին և առաջին կեսին Հնդկաստանից շատ երկրներ է փոխանցվել բամբակենու ցեցը։ Նախկին ԽՍՀՄ-ում, նույն ՀԽՍՀ-ում բույսերի կարանտինային հիվանդությունների և վնասատուների դեմ պայքարն սկսվել է 1925 թվականից, երբ հրատարակվել են մշակաբույսերը կարտոֆիլի քաղցկեղից, վարդագույն որդից (բամբակենու ցեց), խաղողի ֆիլոքսերայից պահպանող կարանտինային օրենքները, 1931թվականին հաստատվել է կարանտինային օբյեկտների ցուցակը, որը, ըստ վնասատուների առանձին տեսակների և հիվանդությունների ուսումնասիրման չափի, արտերկրների կարանտինային վիճակի, պարբերաբար վերանայվել է։ ՀՀ-ում այդ հարցերը կարգավորվում են «Բույսերի կարանտինի և բույսերի պաշտպանության մասին» ՀՀ օրենքով, որի 5-րդ հոդվածի 1-ին կետի դրույթներին համապատասխան՝ 2013 թվականին հաստատվել է նաև ՀՀ-ում բույսերի կարանտին և կարգավորվել ոչ կարանտինային վնասակար օրգանիզմների ցանկը։

Կատեգորիա:Գյուղատնտեսություն
Կատեգորիա:Բուսաբուծություն
Վալերի Ալաբուժև

**Վալերի Ալաբուժև** (), խորհրդային ֆուտբոլիստ դարպասապահ, 1965 թվականի սպորտի վարպետ ԽՍՀՄ-ում։

## Կարիերա
Մոսկվայի ֆուտբոլի ֆեդերացիայի մարզիչ։ Նրա առաջին պրոֆեսիոնալ ակումբը եղել է Չեռնովցի քաղաքի «Ավանգարդը»։ 1962-1963 թվականներին հանդես է եկել Մոսկվայի «Սպարտակ» հավաքականում։ Նա իր դեբյուտը ակումբում նշեց 1962 թվականի սեպտեմբերի 13-ին Կույբիշևի «Կռիլյա Սովետովի» դեմ արտագնա խաղում՝ ընդմիջումից անմիջապես հետո փոխարինելով Իգոր Ֆրոլովին։ Այս հանդիպումը միակն էր այդ առաջնության մրցաշրջանում։ Երկրորդ մրցաշրջանում նա անցկացրել է 3 հանդիպում, որոնցում բաց է թողել 2 գնդակ, անցկացրել է նաև մեկ հանդիպում Ազգային գավաթի խաղարկությունում, որում բաց է թողել 1 գնդակ, իսկ ընդհանուր առմամբ «Սպարտակի» կազմում անցկացրել է 5 հանդիպում, որոնցում բաց է թողել 2 գնդակ։ 1964 թվականին մեկ գավաթային հանդիպում է անցկացրել Կույբիշևի «Կռիլյա Սովետով» թիմում։ 1965 թվականի մրցաշրջանը նա սկսել է Երևանի «Արարատի» կազմում, որի հետ առաջադիմություն է ձեռք բերել, բայց երբեք չի խաղացել երևանյան թիմի գլխավոր լիգայում, քանի որ մարզասրահում նախամրցաշրջանային պարապմունքների ժամանակ կոտրել է պարանոցը, երկար ժամանակ բուժվել է և դուրս է մնացել հիմնական կազմից։ 1967-1971 թվականներին խաղացել է Մախաչկալայի Դինամոյում։

## Ձեռքբերումներ
;  «Սպարտակ» Մոսկվա
**ԽՍՀՄ չեմպիոն (1)**
* 1962

;  «Սպարտակ» Մոսկվա
**ԽՍՀՄ-ի արծաթի մրցանակակիր (1)**
* 1963

;  «Սպարտակ» Մոսկվա
**ԽՍՀՄ գավաթակիր (1)**
* 1963

;  «Կռիլյա սովետով»
**ԽՍՀՄ գավաթի ֆինալիստ (1)**
* 1964

;  «Արարատ»
**2-րդ «А» խմբի հաղթող (1)** (*մասնակցել է բարձրագույն դիվիզիոնին*)
* 1965

## Ծանոթագրություններ

## Արտաքին հղումներ
* Статистика в «Спартаке»
* 
* Профиль на сайте «УКРАЇНСЬКИЙ ФУТБОЛ (історія та статистика)»

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆակելի ֆուտբոլիստներ
Պատրիցիա Յանեչկովա

**Պատրիցիա Բուրդա Յանեչկովա** (), սլովակ օպերային երգչուհի, սոպրանո։

## Կենսագրություն
Ծնվել է Սլովակիայի ընտանիքում ՝ Գերմանիայում։ Երբ աղջիկը դարձավ երեք ամսական, ծնողները նրա հետ տեղափոխվեցին Չեխական Օստրավա, որտեղ նա մեծացավ և ապրեց իր ամբողջ կյանքը։

Պատրիցիան մանկուց սիրել է օպերան և եղել է Օստրավայի Անտոնին Դվորժակի թատրոնի օպերային ստուդիայի անդամ։ 2010 թվականի դեկտեմբերին երիտասարդ երգչուհին դարձել է չեխ-սլովակյան «Talentmania» տաղանդների շոուի հաղթող։

2011 թվականին Պատրիցիա Յանեչկովան թողարկեց իր դեբյուտային ալբոմը կոմպոզիտոր, դիրիժոր և պրոդյուսեր Օսկար Ռոժայի հետ միասին (սլովակ.՝Oscar Rózsa).

2014 թվականին նա դարձել Է Հռոմի հոգևոր երաժշտության միջազգային մրցույթում առաջին մրցանակի արժանացած ամենաերիտասարդ մասնակիցը։

2017 թվականի նոյեմբերին Պատրիցիան կատարել է Գալաթեայի իր առաջին նշանակալի դերը Գ. Ֆ. Հենդելի «Ացիս և Գալաթեա» օպերայում։

## Հիվանդություն և մահ
2022 թվականի փետրվարին Պատրիսիան Instagram-ի իր էջում գրել է, որ իր մոտ կրծքագեղձի քաղցկեղ է ախտորոշվել և ստիպված է անորոշ ժամանակով ընդհատել իր կարիերան։

2023 թվականի հունիսին Պատրիսիան ամուսնացավ չեխ դերասան Վլաստիմիլ Բուրդուի հետ։

Մահացել է 2023 թվականի հոկտեմբերի 1-ին կրծքի քաղցկեղից։

## Ծանոթագրություններ

Կատեգորիա:Սոպրանոներ
Կատեգորիա:Օստրավա քաղաքում ծնվածներ
Կատեգորիա:Քաղցկեղից մահացածներ
Կատեգորիա:Սլովակ օպերային երգչուհիներ
Կատեգորիա:Սլովակ երգչուհիներ
Կատեգորիա:Սլովակ երաժիշտներ
Կատեգորիա:21-րդ դարի երգիչներ և երգչուհիներ
Կատեգորիա:Երաժիշտներ այբբենական կարգով
Կատեգորիա:Անձինք այբբենական կարգով
Կոմրատ

**Կոմրատ** (, ; , ), քաղաք և համայնք Մոլդովայի հարավում՝ Յալպուգ գետի ափին։ Գագաուզիայի ինքնավար մարզի մայրաքաղաքն է։ Զբաղեցնում է 19,4 քառակուսի կիլոմետր տարածք։ 2014 թվականի տվյալներով բնակիչների թվաքանակը եղել է 20.113, նրանց բացարձակ մեծամասնությունը գագաուզներ են։

## Ժողովրդագրություն
Վիճակագրության ազգային բյուրոյի տվյալներով՝ 2023 թվականի սկզբին քաղաքի բնակչության թվաքանակը եղել է 20.165: Ընդ որում՝ արական սեռին պատկանող բնակիչների թիվը կազմել է 9.267, իգական սեռին պատկանող բնակիչներինը՝ 10.898

## Պատմություն

Քաղաքի ներկայիս տարածքում առաջին բնակավայրը հիմնվել է 1443 թվականին (ըստ այլ աղբյուրների՝ 1789 թվականին)։ 1819 թվականին նրա բնակիչների թիվը կտրուկ կերպով աճել է՝ ռուսական իշխանությունների հրամանով այստեղ վերաբնակեցված բուլղարացիների հաշվին։

1906 թվականին գյուղն ընդվզել է ցարական կառավարության դեմ և հռչակել Կոմրատի ինքնավար (բայց՝ ո՛չ անկախ) հանրապետություն։ Բնակավայրը քաղաքի կարգավիճակ է ստացել 1952 թվականին։

Խորհրդային Մոլդովայի կազմում գտնված ժամանակամիջոցում Կոմրատում զարգացել է կարագի, գինու և կարպետների արտադրությունը։ 2002 թվականին այստեղ բավել է պետական համալսարան։

## Կլիմա
Կոմրատին բնորոշ է խոնավ մայրցամաքային կլիման (ըստ Քոփենի դասակարգման՝ *Dfa*):

## Քույր քաղաքներ

## Պատկերասրահ

Исполком Гагаузии.jpg|Գագաուզիայի գործկոմի շենքը
Центральная площадь Комрата.jpg|Կենտրոնական հրապարակը
Центральный парк Комрата.jpg|Կենտրոնական զբոսայգին
Comrat State University.jpg|Պետհամալսարանը
Дом культуры в Комрате.jpg|Մշակույթի տունը
Altin_palas.jpg|"Altyn Palace" հյուրանոցը
ТЦ "Комрат-Сити".jpg|"Comrat-City" առևտրի կենտրոնը
MD.GE.Comrat - Catedrala Sf. Ioan Botezătorul - jun 2017.jpg|Սուրբ Հովհաննես Մկրտիչ տաճարը


## Ծանոթագրություններ

## Արտաքին հղումներ
*Քաղաքի պաշտոնական կայքէջը

Կատեգորիա:Գագաուզիայի քաղաքներ
Կատեգորիա:1789 թվականին հիմնադրված բնակավայրեր
Կատեգորիա:Մոլդովայի քաղաքներ
Carol of the Bells

**Carol of the Bells**, հանրաճանաչ սուբծննդյան երգ ուկրաինացի կոմպոզիտոր Նիկոլայ Լեոնտովիչի երաժշտությամբ, որը ստեղծվել է 1914 թվականին (երրորդ տարբերակ)՝ Պյոտր Վիլխովսկու խոսքերի հիման վրա։ Հիմք է ընդունվել ուկրաինական ժողովրդական Շչեդրիկը։ Վիլգովսկու խոսքերը պաշտպանված են հեղինակային իրավունքով (Carl Fischer Music), երաժշտությունը հանրային սեփականություն է։

## Տեքստի անգլերեն տարբերակ
Վիլխովսկին նվագախմբի համար մեղեդին վերափոխել է նոր տեքստով NBC ռադիո ցանցի սիմֆոնիկ նվագախմբի համար՝ կենտրոնանալով զանգերի թեմայի վրա, քանի որ մեղեդին նրան հիշեցրել է փոքրիկ զանգերի ղողանջը։ Այն առաջին անգամ եթեր է հեռարձակվել Մեծ ճգնաժամի ժամանակ, և Վիլխովսկին հեղինակային իրավունքը պաշտպանել է նոր երգի համար 1936 թվականին, ինչպես նաև հրապարակել է երգը, չնայած այն հանգամանքին, որ երգը հրապարակվել է գրեթե երկու տասնամյակ առաջ Ուկրաինայում։ Նրա տարբերակի ժողովրդականությունը հիմնականում բխում էր Վիլխովսկու՝ լայն լսարան ունենալու հնարավորությունից՝ շնորհիվ NBC սիմֆոնիկ նվագախմբի գործիքավորողի նրա դերի։ Այժմ երգը կապված է Սուրբ ծննդյան հետ՝ իր նոր տեքստի պատճառով, որում հիշատակվում են զանգերը, օրհներգերը և «Ուրախ, ուրախ, ուրախ, ուրախ Սուրբ ծնունդ» արտահայտությունը։

«Ring, Christmas Bells»՝ Սուրբ ծննդյան թեմայով տեքստով անգլալեզու տարբերակը, գրել է Միննա Լուիզ Հոխմանը 1947 թվականին։ Գոյություն ունեն անանուն հեղինակների երկու այլ տարբերակներ, որոնցից մեկը գրվել է 1957 թվականին «Արի, պարիր և երգիր» վերնագրով, իսկ մյուսը՝ 1972 թվականին, որը սկսվում է «Ականջ դիր զանգերին» արտահայտությամբ։

Տարբեր կատարողների ամերիկյան ձայնագրությունները ռադիոյում սկսել են հայտնվել 1940-ական թվականներին։ Երգը ավելի մեծ ժողովրդականություն է ձեռք բերել, երբ 1970-ական թվականներին այն կատարվել է ա կապելլա ֆրանսիական *The Swingle Singers* խմբի կողմից շամպայնի հեռուստատեսային գովազդում։ «Carol of the Bells»-ը ձայնագրվել է ավելի քան 150 տարբերակներով և տարբեր վոկալ և գործիքային կոմպոզիցիաների վերամշակումներով։

## Հիթ-շքերթներ
### Pentatonix-ի տարբերակ

### Ջոն Ուիլյամսի տարբերակ

### Մանտիկորի տարբերակ

## Ծանոթագրություններ

Կատեգորիա:Սուրբծննդյան երգեր
Դանիելա Դեսսի

**Դանիելա Դեսսի** (), իտալացի օպերային երգչուհի (քնարական-դրամատիկական սոպրանո)։

## Կենսագրություն
Ավարտել է Պարմայի Արրիգո Բոյտոյի անվան կոնսերվատորիան ՝ երգեցողության և դաշնամուրի դասերով, ավելի ուշ ՝ Սիենա քաղաքի Կիջի երաժշտական ակադեմիան ՝ կամերային երգեցողության դասով։

1980 թվականին ստացել է առաջին մրցանակը միջազգային մրցույթում, որը կազմակերպել է Իտալիայի հեռուստատեսությունը (RAI TV), և իր նորամուտը նշել է Սերպինայի պարտիայով իտալացի կոմպոզիտոր Ջովաննի Բատիստա Պերգոլեզիի «Աղախինը տիրուհի» օպերայում։

1983 թվականին նա իր դեբյուտը կատարեց «Լա Սկալա» թատրոնում «Այսպես են վարվում բոլորը» օպերայում, հետագայում յուրացրեց ամենալայն երգացանկը, որը ներառում էր բազմաթիվ կոմպոզիտորների ստեղծագործություններ ՝ Մոնտեվերդիից մինչև Պրոկոֆև։

2016 թվականի հուլիսին Facebook-ի իր էջում հայտնել էր, որ առողջական վիճակի պատճառով ստիպված է եղել ընդհատել ելույթները մինչև հոկտեմբերի 8-ը, երբ պետք է տեղի ունենար համերգ Լորետոյի բազիլիկում։

Մահացել է Բրեշիայի Poliambulanza բժշկական կենտրոնում ֆուլմինատ հիվանդությունից հետո։ Թաղված է Բրեշիայի մոնումենտալ գերեզմանատանը։

Goffredo Petrassi մրցանակ (2010), Operaclick մրցանակ (2009),Varese City Award(2009), երաժշտական ակադեմիայի մրցանակ (Ֆլորենցիա 2007) Tito Schipa միջազգային մրցանակ (2013) Juditta Pasta մրցանակ։

Գիլդայի կուսակցության գրառումների թվում (ռեժ. Մուտին), Էլիզաբեթը (ռեժ․ երկուսն էլ EMI) եւ այլն։

## Ծանոթագրություններ

Կատեգորիա:20-րդ դարի իտալացիներ
Կատեգորիա:20-րդ դարի օպերային երգիչներ
Կատեգորիա:21-րդ դարի երգչուհիներ
Կատեգորիա:21-րդ դարի իտալացիներ
Կատեգորիա:21-րդ դարի օպերային երգիչներ
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Իտալացի երգիչներ
Կատեգորիա:Իտալացի երգչուհիներ
Կատեգորիա:Իտալացի սոպրանոներ
Կատեգորիա:Իտալացի օպերային երգիչներ
Կատեգորիա:Իտալացի օպերային սոպրանոներ
Կատեգորիա:Սոպրանոներ
Սյումեյե Էրդողան

**Սյումեյե Էրդողան Բայրաքթար** (, ), Թուրքիայի նախագահ Ռեջեփ Թայիփ Էրդողանի չորս երեխաներից ամենափոքրը։ 2013 թվականին նա դարձել է իր հոր գլխավոր խորհրդականներից մեկը, ով այդ ժամանակ զբաղեցնում էր երկրի վարչապետի պաշտոնը։

## Ընտանիք և կրթություն
Սյումեյե Էրդողանը ծնվել է Ռեջեփ Թայիփ Էրդողանի և Էմինե Էրդողանի ընտանիքում։ Նա ունի երկու եղբայր և մեկ քույր՝ Ահմեթ Բուրաքը, Նեջմեթթին Բիլալը և Էսրան։ 2016 թվականի մարտին նա նշանվել է Սելչուկ Բայրաքթարի հետ և ամուսնացել նրա հետ նույն թվականի մայիսի 14-ին։

Սյումեյեն ավարտել է Տրապիզոնի Իմամ Խաթըփի Արաքլի միջնակարգ դպրոցը։ 2002 թվականին չկարողանալով հաջողությամբ հանձնել համալսարանի ընդունելության քննությունները, նա ուսումը շարունակել է ԱՄՆ-ում։ Գործարար Ռեմզի Գյուրի կրթաթոշակով նա կարողացել է սովորել և բակալավրի կոչում ստանալ սոցիոլոգիայի և քաղաքականության ոլորտում Բլումինգթոնի Ինդիանայի համալսարանում։ Ավարտելով այն 2005 թվականին՝ նա այնուհետև ստացել է տնտեսագիտության մագիստրոսի կոչում Լոնդոնի տնտեսագիտության և քաղաքական գիտությունների դպրոցում։

## Կարիերա
2010 թվականին նա դարձել է «Doruk Izgara» ընկերության համասեփականատերը, որն աշխատել է հանրային սննդի ոլորտում։ Որոշ տվյալներով՝ այդ ընկերության համասեփականատերերի թվում է եղել նաև նրա եղբայրը՝ Բիլալ Էրդողանը։

## Քաղաքականություն
[ձախից|մինի|Սյումեյե Էրդողանը (աջից երկրորդը) ծնողների հետ [Հունաստան կատարած այցի ժամանակ, 2010 թվականի հոկտեմբեր]]
2010 թվականին սկսել է աշխատել որպես խորհրդատու «Արդարություն և զարգացում» կուսակցությունում՝ պատասխանատու լինելով Թուրքիայի միջազգային հարաբերությունների մոնիթորինգի և համաշխարհային մամուլում դրանց արտացոլման համար։ Լրատվամիջոցներն այն ժամանակ պնդում էին, որ նա 25 000 եվրո աշխատավարձ է ստացել։ Այդ լուրերը հերքվել են կուսակցության ղեկավարների կողմից։ Այս պաշտոնի շնորհիվ Սյումեյեն բազմաթիվ միջազգային ուղևորություններ է կատարել։ Նա չորս տարի եղել է հոր խորհրդականը, սակայն 2014 թվականի հոկտեմբերին հրաժարվել է այդ պաշտոնից։ 2013 թվականին Գեզի զբոսայգում տեղի ունեցած բողոքի ցույցերի ժամանակ նա մասնակցել է կառավարության ներկայացուցիչների և տարբեր արվեստագետների միջև հանդիպումներին։ Այս հանդիպումներին նրա մասնակցությունը հակասական արձագանք է առաջացրել, և քաղաքականության մեջ նրա դերի հարցը դրվել է Թուրքիայի Ազգային մեծ ժողովի օրակարգ՝ հետագա քննարկման համար։

## Ծանոթագրություններ

Կատեգորիա:Թուրք սուննի մուսուլմաններ
Կատեգորիա:Ռեջեփ Թայիփ Էրդողան
Կատեգորիա:Անձինք:Ստամբուլ
Կատեգորիա:Թուրք գործարարներ
Կատեգորիա:Թուրք կանայք
Փեթսի Քլայն

**Փեթսի Քլայն** (. ԱԾ}}), ամերիկացի երգչուհի, քանթրի երաժշտության պատմության մեծագույն վոկալիստներից մեկը։

## Կարիերա
Քլեյնը սկսել է ձայնագրվել 1955 թվականին և իր կարիերայի առաջին հինգ տարիների ընթացքում թողարկել է 17 սինգլ։ Բացառությամբ Walking' after Midnight (1957) սինգլի, նրա վաղ ձայնագրությունների հաջողությունը բավականին աննշան էր։ Դա բացատրվում էր նրանով, որ պրոդյուսերները պնդում էին, որ Քլայնը կատարի միայն երգեր, որոնք գրվել են մի խումբ Հնաոճ հեղինակների կողմից։ Թեև այդ տարիներին նա քիչ ազդեցություն ունեցավ կատարվելիք նյութի ընտրության վրա, Քլեյնին հաջողվեց ձայնագրել ռոքաբիլլի ոճի մի քանի հետաքրքիր աշխատանքներ։

1960 թվականին պայմանագրի ավարտից հետո Քլայնը փոխեց լեյբլը և պրոդյուսերը։ Նոր պրոդյուսերի հետ առաջին իսկ նստաշրջանում ձայնագրվեց նրա սուպերհիթը՝ I Fall to Pieces-ը, որը շուտով գլխավորեց քանթրի հիթ-շքերթները և ծառայեց որպես 1960-ականների քանթրի երաժշտության այսպես կոչված «նեշվիլյան հնչողության» օրինակ։ տարիների ընթացքում նրա ձայնը դարձել է ավելի հարուստ և ինքնավստահ, իսկ համերգային ելույթները ՝ ավելի զգացմունքային։ Քլայնի կարիերայի գագաթնակետը 1961 թվականի նոյեմբերին թողարկվեց Crazy սինգլը, որը գրվել էր Ուիլի Նելսոնի կողմից և պատմության մեջ մտավ որպես «Նեշվիլ հնչողության» տեղեկատու ձայնագրություն։

1961 թվականի հունիսին երգչուհին լուրջ ավտովթարի է ենթարկվել։ Նրա գլուխը այլանդակված էր սպիներով, որոնք քողարկելու համար նա ստիպված էր կրել բարդ պարիկներ։ 1963 թվականի մարտին ինքնաթիռը, որով թռչում էր 30-ամյա Քլինը, վթարի ենթարկվեց։ Երգչուհու հետմահու համբավն աճում էր յուրաքանչյուր տասնամյակի ընթացքում։ Ընդունված է համարել, որ նա կանանց համար ճանապարհ է բացել դեպի քանթրի երաժշտություն, որը նախկինում համարվում էր տղամարդկանց բաժին։ Քլեյնի լավագույն ձայնագրությունները շատ ընդհանրություններ ունեն 1960-ականների կեսերի ամերիկյան էստրադայի հետ, որի զարգացման վրա այն զգալի ազդեցություն է ունեցել։ Փաթսիի «Three Cigarettes in an Ashtray» երգը ներառել են հանրահայտ GTA San Andreas տեսախաղում։

## Հիշողություն
* Ֆիլմեր
** Հանքագործի դուստրը
** Քաղցր երազներ
** Կորուսյալները (1 եթերաշրջան ՝ սեիիա3)

## Սկավառակագրություն
; Ստուդիական ալբոմներ

* 1957․ *Patsy Cline*
* 1961․ *Patsy Cline Showcase*
* 1962․ *Sentimentally Yours*

## Ծանոթագրություններ

Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի կանայք
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Անձինք այբբենական կարգով
Կատեգորիա:Ավիավթարից զոհվածներ
Կատեգորիա:Երաժիշտներ այբբենական կարգով
Կատեգորիա:Կեղծանուններ
Կատեգորիա:Կոնտրալտոներ
Կատեգորիա:Հոլիվուդյան փառքի ծառուղի
Կատեգորիա:Քանթրի երաժշտություն
«Գորշ գայլերի» նշան

right|thumb|Ժեստի օրինակ
«**Գորշ գայլերի» ժեստ** կամ «**Գորշ գայլերի» նշան** (), հակասական ժեստ, որն օգտագործվում է թուրք ազգայնական, պանթյուրքիստական և նեոֆաշիստական «Բոզքուրթ» շարժման կողմնակիցների կողմից։ Օգտագործվում է նաև ծայրահեղական կուսակցությունների անդամների կողմից, ինչպիսիք են «Ազգայնական շարժում» կուսակցությունը։ Արգելված է Ֆրանսիայում և Ավստրիայում, քանի որ այն հաճախ համեմատվում է նացիստական ողջույնի հետ։

## Կիրառություն
Թեև այս ժեստը սովորաբար ասոցացվում է «Ազգայնական շարժում» կուսակցության և «Բոզքուրթ» կազմակերպության հետ, այն օգտագործվում է նաև այլ թուրք քաղաքական գործիչների կողմից։ «Հանրապետական ժողովրդական կուսակցության» (ԺՀԿ) առաջնորդ Քեմալ Քըլըչդարօղլուն մի անգամ այս ժեստով ողջունել է իր կողմնակիցներին՝ Թուրքիայում 2017 թվականի սահմանադրական հանրաքվեի վերաբերյալ Կայսերիում հանրահավաքի գնալիս։ Ռեջեփ Թայիփ Էրդողանն արձագանքել է՝ ասելով. «ՀԺԿ առաջնորդի կողմից արված «Գորշ գայլերի» ժեստը չի կարող ջնջվել իմ հիշողությունից», իսկ Քըլըչդարօղլուն պատասխանել է. «մենք էլ ենք ազգայնական»։ Քըլըչդարօղլուն այս ժեստը կրկին արել է Էսքիշեհիրում նախընտրական հանրահավաքի ժամանակ, որտեղ նա գայլի ողջույնով պատասխանել է այն կողմնակցին, որը նրան ողջունել է նույն ժեստով։

Մերալ Աքշեները՝ «Լավ կուսակցության» ներկայիս առաջնորդը, նույնպես հաճախ է այս խորհրդանիշը օգտագործում շատ իրավիճակներում։

Ռեջեփ Թայիփ Էրդողանը սկանդալ է առաջացրել 2018 թվականին, երբ Մերսինում կայացած հանրահավաքում նա հայացք նետեց այդ ժեստին՝ նախքան այն չորս մատով ռաբիայի ժեստով փոխելը։ Շատերը դրանում թուրք ազգայնականների ձայները ստանալու կանխամտածված փորձ են տեսել։ Այս ժեստը ցույց տված «Արդարություն և զարգացում» կուսակցության մյուս քաղաքական գործիչներն են արտաքին գործերի նախարար Մևլյութ Չավուշօղլուն և նախկին վարչապետ Բինալի Յըլդըրըմը։

## Քննադատություն
Այս ժեստի օգտագործումը հաճախ քննադատվում է իսլամիստների կողմից, որոնք ազգայնականությունը համարում են իսլամին հակասող։ Նրան քննադատել է ԱԶԿ-ի քաղաքական գործիչ Իբրահիմ Քորքմազը, ով այդ խորհրդանիշն անվանել է «իսլամի ոգուն հակասող», քանի որ «գագաուզ քրիստոնյաները նույնպես օգտագործում են այն»։

## Իրավական կարգավիճակ
Ավստրիան արգելել է այս ժեստը 2019 թվականին, իսկ Ֆրանսիան՝ 2020 թվականին։ Ինչպես աջ, այնպես էլ ձախ ուղղվածության գերմանացի շատ քաղաքական գործիչներ առաջարկել են արգելել այդ ժեստը։ Գերմանիայում 2011 թվականին հաղորդվել է, որ «լուռ աղվեսի» ժեստի օգտագործումը, որը ուսանողներին ցույց է տալիս լռություն պահպանելու անհրաժեշտությունը, նվազել է, քանի որ այն նման է «գորշ գայլերի» ժեստին։

## Ծանոթագրություններ

Կատեգորիա:Թուրքական ազգայնականություն
Կատեգորիա:Պանթյուրքիզմ
Կատեգորիա:Թյուրքական առասպելաբանություն
Կատեգորիա:Քաղաքական խորհրդանիշներ
Կատեգորիա:Մուսթաֆա Քեմալ Աթաթուրք
Կատեգորիա:Գորշ գայլեր